钦定古今图书集成/明伦汇编/氏族典/第190卷 > 萧铎卢斡
## 钦定古今图书集成/明伦汇编/氏族典/第190卷 > 萧铎卢斡

按《辽史萧迂鲁传》：“迂鲁弟铎卢斡，字撒板，幼警悟异
常儿。三岁失母，哭尽哀，见者伤之。及长，魁伟沉毅，好
学，善属文，有才干。年三十始仕，为朝野推重，给事北
院知圣旨事。太康二年，乙辛再入枢府，铎卢斡素与
萧岩寿善，诬以罪，谪戍西北部。坐皇太子事，特恩减
死，仍锢终身。在戍十馀年，太子事稍直，始得归乡里”，
屏居谢人事，当时名士称其“高情雅韵，不减古人。”寿
隆六年卒，年六十一。乾统初，赠彰义军节度使。